

**ŠAKIŲ RAJONO SAVIVALDYBĖS**

**ADMINISTRACIJA**

Pirkime dalyvaujantiems tiekėjams 2025-02- Nr. VPR-

**DĖL VIEŠOJO PIRKIMO „PROJEKTO „VIEŠOSIOS TURIZMO INFRASTRUKTŪROS SUKŪRIMAS ŠAKIŲ RAJONO SAVIVALDYBĖJE, PRITAIKANT SŪDUVOS ISTORINIUS PILIAKALNIUS LANKYMUI“ SUDARGO PILIAKALNIŲ TECHNINIO DARBO PROJEKTO PARENGIMO IR PROJEKTO VYKDYMO PRIEŽIŪROS PASLAUGOS“ PIRKIMO ID 696111**

Šakių rajono savivaldybės administracijos Viešojo pirkimo komisija (toliau – Komisija) vykdo atviro (tarptautinio) konkurso „Projekto „Viešosios turizmo infrastruktūros sukūrimas Šakių rajono savivaldybėje, pritaikant Sūduvos istorinius piliakalnius lankymui“ Sudargo piliakalnių techninio darbo projekto parengimo ir projekto vykdymo priežiūros paslaugos“ pirkimo numeris 696111 (toliau – Pirkimas) procedūras.

Informuojame, kad nuo 2025 m. vasario 1 d. įsigaliojo nauja LR Viešųjų pirkimų įstatymo 46 str. 21nuostata ([*Lietuvos Respublikos viešųjų pirkimų įstatymo Nr. I-1491 46 straipsnio pakeitimo įstatymas*](https://www.e-tar.lt/portal/lt/legalAct/3956df62a73311ef90b5ee8931e5ce5e)), kad „*perkančioji organizacija pašalina tiekėją iš pirkimo procedūros, jeigu tiekėjas yra neatlikęs jam teismo sprendimu paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose*“.

Viešųjų pirkimų tarnyba (toliau – VPT) 2025 m. sausio 29 d. savo internetinio puslapio skiltyje „*Naujienos*“ informavo, kad **šis pašalinimo pagrindas yra privalomas ir turi būti taikomas tiek naujai pradedamuose pirkimuose, tiek tuose pirkimuose, kurie jau yra pradėti, bet iki šios datos neužbaigti.**

Vadovaujantis VPT nurodymais ir Pirkimo dokumentų bendrųjų sąlygų 5.4 punktu, perkančioji organizacija savo iniciatyva patikslina Pirkimo dokumentus, papildydama Pirkimo dokumentų specialiųjų sąlygų 3 priedo (Tiekėjų pašalinimo pagrindai) lentelę nauju punktu ir jį išdėsto taip: „*2. Tiekėjas yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose.*“ bei papildo Pirkimo dokumentų specialiųjų sąlygų 5 priedo (EBVPD) III dalį D2 punktu „*Išimtinai nacionalinis pašalinimo pagrindas dėl paskirtos baudžiamojo poveikio priemonės (VPĮ 46 str. 21 d.)*“.

**Tiekėjai teikdami pasiūlymą privalo vadovautis patikslintais pirkimo dokumentais.**

PRIDEDAMA:

1. PD specialiosios sąlygos (versija Nr. 2) (02.06);
2. 5 priedas\_EBVPD (02.06).

Komisijos pirmininkė Jūratė Šneideraitienė

M. Banevičienė, tel. +370 345 66137, el. paštas migle.baneviciene@sakiai.lt